Volda kirke

Volda kirke (Volda kyrkje) er en korskirke fra 1932 i Volda kommune, Møre og Romsdal fylke. Den er en del av Den norske kirke og er prostikirke i Søre Sunnmøre prosti i Møre bispedømme.

Byggverket er tegnet av arkitekt Arnstein Arneberg, som er kjent for å ha tegnet bl.a Oslo rådhus. Kirken har 800 plasser og er i betong og stein der Arneberg har tatt vare på den gamle katedralstilen i en moderne byggemåte. Alt inventar i kirken er tegnet av Arneberg, med unntak av korveggen, som er dekorert av kunstmaleren Hugo Lous Mohr. Alt håndverk er gjort av lokale håndverkere.

I dag brukes gravlunden på Leirshaugen snarere enn kirkegården ved kirken.

 Tidligere kirker 
Halkjelsvik (Volda sentrum) hadde en stavkirke allerede rundt 1200. I Aslak Bolts jordebok (1432) omtales «Halkelsuiks kirkio sogn». Stavkirken ble påbygget flere ganger før den ble revet i 1858.

Den ble erstattet med en korskirke i tre. Denne var tegnet av Christian H. Grosch og var en av landets største trekirker. Den brant natten til 7. april 1929. Det tildels svært gamle inventaret gikk med i brannen.

 Referanser 

 Litteratur 



 Eksterne lenker 
 Digitalt fortalt om Voldas kirker

 Kirkekonsulenten om utviklingsmuligheter
 Volda kirkelige fellesråd

 Jan Brendalsmo: Kildegjennomgang: Middelalderske kirkesteder i Møre og Romsdal fylke (Riksantikvaren, 2016), s. 36–37

Kategori:Kirker i Volda
Kategori:Kulturminner i Volda
Kategori:Kirker i Søre Sunnmøre prosti
Kategori:Norske kirker fra 1932
Kategori:Byggverk tegnet av Arnstein Arneberg
Kategori:Kirkebranner i Norge
Kategori:Korskirker i Norge